Papa Leo III

Papa Leo III (takriban 750 – 12 Juni 816) alikuwa Papa kuanzia tarehe 26/27 Desemba 795 hadi kifo chakehttps://www.vatican.va/content/vatican/en/holy-father.index.html#holy-father. Alitokea Roma, Lazio, Italiahttps://www.vatican.va/content/vatican/en/holy-father.index.html#holy-father.

Alimfuata Papa Adriano I akafuatwa na Papa Stefano IV.

Alitetea kwa kila njia imani sahihi na hasa umungu wa Yesu Kristo.

Leo III amejulikana hasa kwa tendo lake la kumtia Karolo Mkuu taji la Kaisari wa Roma tarehe 25 Desemba mwaka 800 https://www.santiebeati.it/dettaglio/56925.

Leo III alitangazwa na Papa Klementi X kuwa mtakatifu mwaka 1673. 

Sikukuu yake ni tarehe 12 JuniMartyrologium Romanum.

Maisha
Mwenyewe alizaliwa katika familia ya kawaida, akaona upinzani mkali baada ya uchaguzi wake kutoka familia za makabaila wa mji wa Roma waliojaribu kumwua kwa sababu walizoea kuwa na athira juu ya uchaguzi wa Papa wakati ule.

Hivyo Leo alikimbia hadi Ujerumani akitafuta msaada wa Karolo Mkuu mfalme wa Wafaranki. Karolo alimrudisha Roma na walinzi, akafika mwenyewe kuchungulia mashtaka dhidi ya Leo III akaona yalikuwa ya uongo.

Leo III kwa upande wake alijaribu kuimarisha uhusiano wake na Karolo kwa kumvika taji la Kaisari. Hivyo Karolo alikuwa mtu wa kwanza wa kutumia cheo hicho katika mji wa Roma tangu 476, mwaka Kaisari wa mwisho Romulus Augustus alipofukuzwa, na cheo cha Kaisari wa Roma kilipatikana huko Konstantinopoli tu kwa mtawala wa Bizanti.

Tendo la kumwekea Karolo taji hilo lilimkasirisha kiongozi wa Konstantinopoli lakini alikosa nguvu ya kuadhibu Papa au Karolo.

Hivyo Leo III alianzisha ufuatano wa makaisari wa "Dola Takatifu la Kiroma" ulioendelea hadi mwaka 1804.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Orodha ya Mapapa

Maandishi yake
 Opera Omnia katika Patrologia Latina ya Migne pamoja na faharasa

Tanbihi

 Viungo vya nje 

 Kuhusu Papa Leo III katika Kamusi Elezo ya Kikatoliki
 Einhard, Life of Charlemagne (817–830 hivi, tafsiri ya Kiingereza ya mwaka 1880) 


Jamii:Papa
Jamii:Waliozaliwa 750
Jamii:Waliofariki 816
Jamii:Watakatifu wa Italia